ang kanyang noo, mga mata at hanggang ilong ay natatakluban ng malapad na pardyas ng sambalilo; samantalang ang baba nama'nakukubli sa mahabang pangliig ng kanyang kapote. ang panginginig ng katawan, ang pangangatal ng mga labi, ang hawak na balaraw, ay paraparang nagpapahiwatig na ang taong ito ay may gagawin! may gagawing isang bagay na kakilakilabot!. nagkakanghahaba ang liig ng lalaki sa pagtanaw sa isang bahay na nakatayo sa kabilang panig ng liwasan. ang pinto ng bahay ay nakabukas at sa loob ng silong ay may isang ilaw na maliit. sino ang nasa bahay na iyon? ang kasintahan kaya ng lalaki? nguni'bakit ang lalaking ito ay may taglay na sandata, bakit gayon na lang ang panginginig ng kanyang katauhan? naglilo kaya ang iniibig? at ito baga ang gabing napili niya upang idaos ang paghihiganti?. baka naman hindi, baka naman hindi naglilo ang kanyang sinisinta, kundi may isang taksil na ibig maglugso noong gabing iyon sa puri ng buhay ng kanyang buhay? aywan din nga.